Interview

Vajíčko: Dobrý deň. Môžem sa Vás dvoch niečo       opýtať?
Cyril a Metod: Áno, môžeš.
Vajíčko: Ako kde sa to nachádzam?

Cyril a Metod: To vážne nevieš? Si predsa na území Veľkej Moravy.
Vajíčko: Veľkej Moravy? A to je aká doba? A vy ste kto?

Cyril a Metod: Nachádzame sa v roku Pána 863 a my sme bratia, naozajstní pokrvní bratia, Cyril a Metod. A práve ideme na dvor panovníka tejto krajiny Rastislava.
Vajíčko: Prečo ste prišli na Veľkú Moravu?
Cyril a Metod: Lebo nás poslal byzantský cisár Michal III. Preto, že knieža Rastislav ho o to požiadal.
Vajíčko: A prečo práve vy ste tu?

Cyril a Metod: Lebo sme pomerne múdri (smiech). Ale vážne. Našou úlohou je šíriť kresťanstvo v tejto krajine.
Vajíčko: A nebojíte sa, že vás ľud neprijme?
Cyril a Metod: Nie, nebojíme. Veríme, že Boh je pri nás a pomáha nám. Nemáme sa čoho báť.

Vajíčko: A čo keď sa nájdu nejakí špekulanti? Čo potom urobíte?
Cyril a Metod: Aj  keby sa našli nejakí špekulanti, stále pri nás stojí Pán a pomôže nám. 

Vajíčko: Pripravili ste sa nejako na túto ťažkú misiu?

Cyril a Metod: Áno, pripravili sme sa. Preložili sme bohoslužobné knihy aj modlitby do staroslovienčiny. Taktiež sme vytvorili nové písmo.

Vajíčko: Písmo? A čo tu nemajú písmo?
Cyril a Metod: Čuduj sa svete, nemajú. Vytvorili sme písmo z malých písmen gréckej abecedy a trošku sme ho upravili. A veríme a dúfame, že tu, v tejto našej novej vlasti, spravíme ešte veľa iných, dúfame, že užitočných vecí.

Vajíčko: Napríklad?

Cyril a Metod: Že sa tu rozmôže vzdelanosť. Naším snom a cieľom je založiť nejaké učilišťa, kde sa budú učiť títo ľudia a ďalej budú využívať svoje vedomosti na povznesenie svojho národa. A radi by sme vychovali aj svojich nástupcov, veď nikto nežije večne. Taktiež by sme chceli, aby tento jazyk a písmo používali aj pri tvorbe rôznych literárnych diel. V neposlednom rade by sme radi urobili nejaké zmeny aj v súdnictve. No uvidíme...

Vajíčko: Páni, smelé plány! 
Cyril a Metod: Nechceli by sme svoj život len tak premárniť a chceli by sme byť na tomto svete aspoň na niečo užitoční.

Vajíčko: Veľmi pekne Vám ďakujem za tento rozhovor. Želám Vám veľa úspechov, "Solúnski bratia".
